CELEX: C2006/281/17
Language: sl
Date: 2006-11-18 00:00:00
Title: Zadeva C-506/04: Sodba Sodišča (veliki senat) z dne 19. septembra 2006 (predlog za sprejetje predhodne odločbe Cour administrative — Luksemburg) — Graham J. Wilson proti Ordre des Avocats du Barreau de Luxembourg (Svoboda ustanavljanja — Direktiva 98/5/ES — Trajno opravljanje poklica odvetnika v drugi državi članici kakor tisti, v kateri je bila kvalifikacija pridobljena — Pogoji registracije pri pristojnem organu države članice gostiteljice — Predhodni preizkus znanja jezikov države članice gostiteljice — Pravno sredstvo pred sodiščem v skladu z določbami nacionalne zakonodaje)

18.11.2006   
            
            
               SL
            
            
               Uradni list Evropske unije
            
            
               C 281/11
            
         Sodba Sodišča (veliki senat) z dne 19. septembra 2006 (predlog za sprejetje predhodne odločbe Cour administrative — Luksemburg) — Graham J. Wilson proti Ordre des Avocats du Barreau de Luxembourg
   (Zadeva C-506/04) (1)
   
   (Svoboda ustanavljanja - Direktiva 98/5/ES - Trajno opravljanje poklica odvetnika v drugi državi članici kakor tisti, v kateri je bila kvalifikacija pridobljena - Pogoji registracije pri pristojnem organu države članice gostiteljice - Predhodni preizkus znanja jezikov države članice gostiteljice - Pravno sredstvo pred sodiščem v skladu z določbami nacionalne zakonodaje)
   (2006/C 281/17)
   Jezik postopka: francoščina
   Predložitveno sodišče
   Cour administrative
   Stranke v postopku v glavni stvari
   
      Tožeča stranka: Graham J. Wilson
   
      Tožena stranka: Ordre des Avocats du Barreau de Luxemburg
   Predmet
   Predlog za sprejetje predhodne odločbe — Cour administrative (Luksemburg) — Razlaga Direktive 98/5/ES Evropskega Parlamenta in Sveta z dne 16. februarja 1998 za olajšanje trajnega opravljanja poklica odvetnika v drugi državi članici kakor tisti, v kateri je bila kvalifikacija pridobljena (UL L 77, str. 36) — Obveznost, da se zagotovi pravno sredstvo v skladu z določbami nacionalne zakonodaje zoper odločbe o zavrnitvi registracije odvetnika, ki opravlja poklic na podlagi poklicnega naziva iz matične države — Pravno sredstvo pred Disciplinskim in upravnim svetom odvetniške zbornice — Nacionalna zakonodaja, ki registracijo pogojuje z ustnim izpitom, da se preveri znanje uradnih jezikov države članice gostiteljice.
   Izrek
   
               1)
            
            
               Člen 9 Direktive 98/5/ES Evropskega parlamenta in Sveta z dne 16. februarja 1998 za olajšanje trajnega opravljanja poklica odvetnika v drugi državi članici kakor tisti, v kateri je bila kvalifikacija pridobljena, je treba razlagati tako, da nasprotuje postopku s pravnim sredstvom, v okviru katerega je treba odločbo o zavrnitvi registracije iz člena 3 navedene direktive izpodbijati, na prvi stopnji pred organom, ki ga izključno sestavljajo odvetniki, ki opravljajo poklic pod poklicnim nazivom iz države članice gostiteljice, in na pritožbeni stopnji pred organom, ki ga v večini sestavljajo ti odvetniki, medtem ko kasacijska pritožba na vrhovnem sodišču te države članice omogoča le sodni nadzor pravnega stanja, ne pa nadzora dejanskega stanja.
            
         
               2)
            
            
               Člen 3 Direktive 98/5 je treba razlagati tako, da registracije odvetnika pri pristojnem organu v drugi državi članici kakor tisti, v kateri je pridobil kvalifikacijo, da bi tam opravljal poklic pod poklicnim nazivom iz matične države, ni mogoče pogojevati s predhodnim preizkusom obvladovanja jezikov države članice gostiteljice.
            
         
      (1)  UL C 31, 5.2.2005.